Géza Teleki (geografo)

Grafo Géza Teleki, laŭ hungarlingve kutima nomordo (kaj pli plene) Teleki Géza Pál Rudolf estis hungara geografo, geologo, profesoro, politikisto, ministro, parlamentano, skolto, olimpiano. Lia nobela antaŭnomo estis széki. Lia patro estis Pál Teleki.

Géza Teleki  naskiĝis la  1911 en Budapeŝto. Li mortis la  1983 en Usono en Mathias (laŭ alia informo en Vaŝingtono).

 Biografio 
Géza Teleki frekventis universitatojn en Vieno kaj Zuriko, li doktoriĝis en 1936. Inter 1937 kaj 1940 li laboris en geologia instituto, poste ĝis 1944 li instruis en tiam hungara Universitato Kolozsvár. En 1944 li apartenis al tiu sekreta grupo, kiun Miklós Horthy sendis al Moskvo por peti pacon. En la malfrua 1944 li revenis al Debrecen, kie li iĝis ministro pri religio kaj eduko. Post monatoj li instruis jam en Budapeŝto, krome li estis ĉefa gvidanto de hungaraj skoltoj. En 1948 li forlasis la landon kaj ĝis la emeritiĝo en 1977 li instruis en usonaj universitatoj, eĉ li estis katedrestro.

Li edziĝis dufoje (1935, 1943), resume li havis 4 gefilojn. En 1936 li partoprenis en olimpiaj ludoj en Berlino, li ludis herbohokeon. Pro nekuracebla malsano li sinmortis.

 Elektitaj publikaĵoj 
 Adatok Litér és környékének sztratigrafiájához és tektonikájához.  (1936) 
 Adatok a dunántúli paleozoikum tektonikájához (1941)
 Általános gazdasági geológia (Ĝenerala ekonomia geologio), (1942)
 A Dunavölgy és környéke (1947) - mapo
 The Utilization of Aerial Photographs in Sea Ice Forecasts (1958)
 Photographic interpretation of ice (1960)

 Fontoj 
 hungarlingva biografio (la koncerna teksto estas legebla post klako al litero T, poste serĉu la nomon)
 hungarlingva biografio 

Kategorio:Hungaraj geografoj
Kategorio:Hungaraj geologoj
Kategorio:Hungaraj politikistoj
Kategorio:Hungaraj ministroj pri edukado
Kategorio:Hungaraj grafoj
Kategorio:Budapeŝtanoj
Kategorio:Hungaraj skoltoj